Keila vald
Keila vald oli omavalitsusüksus Harjumaal. Vald paiknes Lääne-Harjumaal Soome lahe kaldal, piirnes läänes Padise valla ja Paldiski linnaga, idas Harku valla, Keila linna ja Saue vallaga, kagus Kernu valla ja lõunas Vasalemma vallaga. Vald hõlmas suure ajaloolise Keila kirikukihelkonna tuumikalasid. Valla keskus asus Keila linnas, mis ise valla koosseisu ei kuulunud.